Quintus Caecilius Metellus Pius

Quintus Caecilius Metellus Pius (død 63 f.Kr.) var en romersk embetsmann og strateg av Metelli-familien. Han var eneste sønn av Quintus Caecilius Metellus Numidicus. 

Han startet sin militærkarriere som legat for Lucius Cornelius Sulla i forbundsfellekrigen i 91 - 88 f.Kr. Etter at Sulla hadde falt i unåde i 87 f.Kr. flyktet han til provinsen Africa, men forble lojal overfor Sulla. I 83 f.Kr. møttes de igjen, og han var sentral i Sullas vei mot seier i borgerkrigen. Som takk for sin lojalitet ble han utnevnt til pontifex maximus, yppersteprest i Roma.

I 80 f.Kr. ble han valgt til konsul, og året etter ble han sendt som prokonsul til Hispania. Han ble på Den iberiske halvøy i åtte år, og kjempet mot opprøreren Sertorius. Da han kom tilbake til Roma ble han belønnet med et triumftog. Felttoget ble nevnt med stor respekt av romerske militærhistorikere, spesielt Sextus Julius Frontinus (i boka Strategemata). Metellus døde i Roma rundt 63 f.Kr.

 Referanser 

Eksterne lenker
 Encyclopædia Britannica, Metellus
 Sextus Julius Frontinus, The Strategemata

Ceaecilius Metellus, Quintus Pius
Ceaecilius Metellus, Quintus Pius